Fid-dlam tal-lejl ismagħha t-tnehida ta' ruħi: tlift kull ħajr, tlift kull tama; ma nafx x'tiswieli l-ħajja ; bħal dell iswed urajja, id-deli tax-xejn tiegħi ma' tul it-triq imwiegħra jiġri miegħi. mimlija bid-dmugħ ta' l-aħħar xita, int taf il-ħerba kbira ta' xi dwejra fqira; int taf kif b'id setgħana għaddiet il-mewt qerrieda, mistura fil-mantar sewdieni, u kitbet fuq il-ġbin ta' żagħżugħ hieni: UĦajtek sa hawn, mil rasek għal dir-rieda,' imma ma tafx il-ħerba ta' ġo ruħi, dir-rufi li bosta ilha ma' tul il-mixja twila titħabat bla mistrieħ fl-imrar ta' dmugħi. 'il fuq mis-sħabiet ġerrejja, hemm biċċa qamar miexi miexi ifittex imm'għalxejn it-triq tas-serħi, ifittex u ma jsibx it-triq tal-ferħ; hekk jien, ma nista' nsib tidħakli d-dar tal-hena. fis-saltna tad-dlam tiegħek hemm sefier li jħajjarni nitħaddan miegħek, Għandu dak is-sefier mis-sliem tal-qabar. Mexxini int, sa kemm bogħod mill-ħlejjaq, 'il hinn mill-jasar tad-dwejjaq, fix-xejn tiegħek jintilef ix-xejn tiegħi, u jaqa' s-skiet. Ġużt CHETCUTI